Nils Kristian Myhre

Nils Kristian Myhre (født 17. mars 1971) er en norsk idrettsleder og kommunikasjonssjef, tidligere fotballspiller og avisredaktør.

Som fotballspiller spilte han for Grue IL, Kongsvinger IL, Elverum IL og Nybergsund IL. For Kongsvinger spilte han en sesong i Tippeligaen i 1990, hvor han spilte tre kamper. Han har også en cupkamp for Kongsvinger. Etter avsluttet fotballkarriere jobbet han som journalist i Hamar Dagblad. Senere ble han ansvarlig redaktør i Romsdals Budstikke og ansvarlig redaktør og direktør Østlendingen. 

Han er i dag i det sportslige utvalget i Elverum Håndball og til daglig direktør for kommunikasjon og samfunn i Eidsiva Energi.

Referanser

Eksterne lenker 
 
 Redaktøren slutter i RB  på www.rbnett.no, dato: 21. april 2008, Sist oppdatert: 24. september 2012, besøksdato: 9. oktober 2017
 Nils Kristian Myhre til Østlendingen på TV2.no, Byrå: NTB, dato: 4. juni 2009, besøksdato: 9. oktober 2017
 Nils Kristian Myhre på fozzum.com, besøksdato: 9. oktober 2017

Norske fotballspillere
Fotballspillere for Kongsvinger IL Toppfotball
Fotballspillere for Elverum Fotball
Fotballspillere for Nybergsund IL-Trysil